stanford-oval/wikipedia huggingface dataset:
Rekku Rescue

Rekku Rescue ry on suomalainen eläinsuojeluyhdistys, joka on perustettu vuonna 2002. Yhdistys tukee eläinsuojelun edistämistä sekä Suomessa että Virossa ja pyrkii lisäämään ihmisten tietoa eläinten hyvästä hoidosta ja kohtelusta. Yhdistyksen tavoitteena on vähentää kodittomien eläinten määrää tiedottamalla sterilointien tärkeydestä ja neuvomalla ihmisiä eläinten käytösongelmissa.
Vuonna 2015 Rekku Rescuen kautta sai kodin 170 kissaa ja 57 koiraa. Lähes kaikki kodin saaneista kissoista olivat suomalaisia, kun taas valtaosa koirista tuli Virosta.
Rekku Rescue ry tekee monipuolista yhteistyötä eri eläinsuojeluyhdistysten ja viranomaisten kanssa sekä Suomessa että Virossa ja noudattaa toiminnassaan viranomaisten antamia sääntöjä ja ohjeistuksia.
Poliisihallitus on myöntänyt Rekku Rescue ry:lle rahankeräysluvan lupanumerolla POL-2014-10502. Lupa on voimassa 1.1.2015 - 31.12.2016 koko Suomen alueella Ahvenanmaata lukuun ottamatta.
Aiheesta muualla

Rekku Rescue ry
Rastatt

Rastatt tarkoittaa seuraavia:
Rastatt, Rastattin piirikunnan hallinnollinen keskus Saksassa.
Rastattin piirikunta, piirikunta Saksassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rastatt”, voi hakea sivunnimihaulla, laajalla sivunnimihaulla tai tekstihaulla.
R-Type

| R-Type |
| --- | --- |

Kehittäjä:  Irem
Julkaisija:  Irem
Jakelija:  Tonka, Google Play ja App Store
Pelisarja:  R-Type
Julkaistu:  1987
Lajityyppi:  shoot ’em up ja tieteisfiktiopeli (en)
Pelimuoto:  moninpeli ja yksinpeli
Alusta:  ZX Spectrum, Amiga, Atari ST, Commodore 64, PC Engine, MSX, Amstrad CPC, Java virtual machine, Android, IOS, Sega Master System, PC Engine SuperGrafx ja kolikkopeli
Jakelumuoto:  Digitaalinen lataus
Lisää peliartikkeleitaVideopelien teemasivulla
R-Type on Iremin kehittämä ja julkaisema shoot ’em up, joka julkaistiin vuonna 1987 kolikkopelinä ja sen jälkeen useille muille alustoille. Pelin jakelija Pohjois-Amerikassa oli Nintendo.
Pelin on sanottu vaikuttaneen räiskintäpelien lajityypin modernisointiin.
Pelille on julkaistu useita seuraajia kuten R-Type Leo, R-Type Delta ja R-Type Final. R-Type I ja R-Type II olivat sama peli jaettuna kahdeksi osaksi PC Enginelle julkaisua varten. Vuonna 2009 julkaistiin R-Type Dimensions.
Vastaanotto

Pelin Amiga-versio on saanut Zzap!64-lehden arvostelussa arvosanaksi 94%.
Pelin Atari ST -versio on saanut ST Amiga Format -lehden arvostelussa arvosanaksi 96%.
Aiheesta muualla

R-Type MobyGamesissa (englanniksi)
R-Type Arcade History -sivustolla (englanniksi)
R-Type Hall of Light -sivustolla (englanniksi)
R-Type Killer List of Videogamesissä (englanniksi)
R-Type I MobyGamesissa (englanniksi)
R-Type II MobyGamesissa (englanniksi)
Osmo Lajula

| Osmo Lajula> Otto Lajula, ent. Lindroos.Henkilötiedot |
| --- | --- |
Syntynyt: 2. huhtikuuta 1874 Sääminki
Kuollut: 13. kesäkuuta 1935 (61 vuotta) Helsinki
Ammatti:  toimittaja ja kirjailija
Kirjailija
Salanimi: J. P. Raivio ja Homo Sapiens
Äidinkieli: suomi
Tuotannon kieli: suomi
Aikakausi:  1907-1936
Esikoisteos:  Rovastin runtelema: 16 lukua elämästä (1907)
Aiheesta muualla
Löydä lisää kirjailijoitaKirjallisuuden teemasivulta
Otto Lajula (sukunimi aiemmin Lindroos), käytti kirjailijanimeä Osmo Lajula (2. huhtikuuta 1874, Sääminki – 13. kesäkuuta 1935, Helsinki) oli suomalainen toimittaja ja kirjailija. Hän käytti myös nimimerkkejä J. P. Raivio ja Homo Sapiens.
Lajula oli toimittajana Kotkan Sanomissa, Mikkelin Sanomissa ja Helsingin Sanomissa.
Teoksia

Rovastin runtelema : 16 lukua elämästä.  Työväen sanomalehti, Helsinki 1907
Valkaman perhe : kertomus.  Vihtori Kosonen, Helsinki 1908
Suomen vaatturityöntekijäin liitto ja sen edeltäjät vv. 1894 - 1919.  Suomen vaatturityönantajain liitto, Helsinki 1920
Nimimerkillä J. P. Raivio:
Erakkomaisteri : romaani.  Otava 1916,  Pilot-kustannus, Tampere 2008
Vallankumouksen sankari : Marskentällä lepäävän urhon elämäntarina.  Kipinä, Lahti 1917
Tyhjyyttä hapuilemassa : avioliittoromaani.  Ahjo, Helsinki 1918
Mikko-sedän kesäsiirtola.   Edistysseurojen kustannus, Helsinki 1919
Mäntylän takamaa : yksinäytöksinen näytelmä, Osuuskauppojen iltamaohjelmisto 3.  Suomen osuuskauppojen keskuskunta, Helsinki 1920
Päiviön talossa : 1-näytöksinen näytelmä.  Pienviljelijöiden liitto, Helsinki 1936
Nimimerkillä Homo Sapiens:
Kun kansa nousee : lakkokirja.  Kansanvalta, Helsinki 1917
Suomennoksia

Troels Lund :Elämänvalaistus : muutamia piirteitä ihmiskunnan kehityshistoriasta ; tekijän luvalla suomentanut Osmo Lajula. Vihtori Kosonen, Helsinki 1908, 2. painos Alfa, Helsinki 1920 (2. painos nimimerkillä J. P. Raivio)
Carl Konow : Jesus ja kirkonoppi : muutamia vertauskohtia ; suomentanut Osmo Lajula. Vihtori Kosonen, Helsinki 1908
Georges Rodenbach : Kellonsoittaja ; ranskasta suomentanut J. P. Raivio. Ahjo, Helsinki 1920
Aiheesta muualla

Vapaasti ladattavia Osmo Lajulan e-kirjoja Projekti Lönnrotilta sekä Project Gutenbergiltä
Reetta Huhtanen

| Reetta Huhtanen> Henkilötiedot |
| --- | --- |
Syntynyt: 1981 (ikä 42–43)
Ammatti:  elokuvaohjaaja
Ohjaaja
Palkinnot
 Uudenmaan taidepalkinto (2019) Aatos ja Amine Parhaan dokumentin Jussi (2020) Aatos ja Amine 
Aiheesta muualla
IMDb 
Elonet
Reetta Huhtanen (s. 1981) on suomalainen elokuvaohjaaja.
Taiteen maisteri Huhtanen on Aalto-yliopiston tohtoriopiskelija.
Vuonna 2020 Huhtasen ohjaama dokumenttielokuva Aatos ja Amine sai parhaan dokumentin Jussi-palkinnon.
Huhtasen ensimmäinen pitkä fiktioelokuva on joulukuussa 2022 ensi-iltansa saanut Kiljuset! Elokuva perustuu Jalmari Finnen Kiljusen herrasväki -lastenkirjoihin, jotka julkaistiin ensimmäisen kerran 1914–1925.
Kirjallisuutta

Rantanen, Tytti: ”Suomalainen dokumentaarinen elokuva nyt – haastattelussa Reetta Huhtanen ja Elina Talvensaari”. Filmihullu 5/2020.
Aiheesta muualla

Reetta Huhtanen Elonetissä.
Reetta Huhtanen Internet Movie Databasessa. (englanniksi)
Reklamaatio

Reklamaatio tarkoittaa ilmoitusta myyjälle virheellisestä tuotteesta tai palvelusta taikka sopimuksen osapuolelle virheellisestä suorituksesta.
Virheellisestä hyödykkeestä voidaan valittaa esim. ottamalla yhteyttä suoraan palvelun tuottajaan tai asiakaspalveluun. Reklamaation tekemistä sanotaan ”reklamoinniksi”.
Usea asiakas voi reklamoida samasta ongelmasta myyjälle tai sopimusosapuolelle myös yhteisesti. Apuna joukkoreklamaation järjestämisessä voidaan käyttää esimerkiksi etujärjestöä tai sosiaalista mediaa. Suomessa ensimmäinen sosiaalisen median alustaa hyödyntävä joukkoreklamaatio tehtiin huhtikuussa 2017. Reklamaatio voi tarkoittaa myös asuntokaupan tai kiinteistökaupan virheestä ilmoittamista. Tällöin reklamaation teko vaatii tietyn oikeudellisen muodon ja oikea-aikaisuuden.
Aiheesta muualla

Jukka Korpela: Pienehkö sivistyssanakirja, r-alkuiset sanat jkorpela.fi.
Kuluttajaneuvonta: Reklamaation tekeminen yritykselle kkv.fi.
Kilpailu- ja kuluttajavirasto: Tietoa kuluttajan oikeuksista kkv.fi.
Reipå

| Reipå |
| --- | --- |
 Reipå
 Koordinaatit: 66°54′35″N, 13°38′13″E 
Valtio:  Norja
Lääni:  Nordlandin lääni
Kunta:  Meløy
Infobox OKVirheellinen NIMI-arvo: 
Foren kirkko Reipåssa
Reipå on runsaan 300 asukkaan kylä Meløyn kunnassa Nordlandin läänissä Norjan pohjoisosassa.
Reipåssa sijaitsee Foren kirkko.
Return to Witchwood

| Return to Witchwood Bjørn Lynne |
| --- | --- | --- |

Studioalbumin tiedot
 Tuottaja(t): Bjørn Lynne
 Tyylilaji: elektroninen musiikki, proge, fantasy rock
 Kesto: 75.49
 Levy-yhtiö: LynneMusic
Bjørn Lynnen muut julkaisut
| Colony 2002 | Return to Witchwood 2003 | Statement 2004 |
Return to Witchwood on vuonna 2003 julkaistu Bjørn Lynnen albumi, joka on jatko-osa vuoden 1996 albumille Witchwood. Teemaltaan albumi edustaa samaa fantasiakonseptialbumia kuin ensimmäinen albumi. [lähde? ]
Kappaleet

ambiance: morning  – 1:12
On the Morrow of Today  – 5:26
ambiance: horizons  – 0:55
The Alchemist  – 6:16
A Lifetime of Moments  – 5:17
ambiance: reflections  – 1:31
Under the Bard’s Tree  – 5:53
Beneath the Surface  – 4:41
The Ice Maiden  – 3:28
ambiance: the afternoon sun  – 1:04
Greenfields  – 1:04
Spellcraft  – 4:36
The Camp On The Riverbank  – 5:59
The Meeting Place  – 1:34
The Old Tower  – 5:34
ambiance: evening rain  – 0:38
Ripples  – 2:31
Mystery Forest  – 3:06
Return to Witchwood  – 10:20
 [lähde? ]
Rajakoski

Rajakoski tarkoittaa muun muassa seuraavia:
Rajakosken voimalaitos, vesivoimala Petsamossa
Sukunimi

Erkki Rajakoski (1924–1977), eläintieteilijä ja professori
Esko Rajakoski (1934–2002), diplomaatti
Veikko Rajakoski, oik. Veikko Vainikainen (1902–1992), kauppalansihteeri, kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rajakoski”, voi hakea sivunnimihaulla, laajalla sivunnimihaulla tai tekstihaulla.
Rajakreivi

Rajakreivi (saks. Markgraf, suomeksi joskus myös markkreivi) oli keskiaikainen aatelisarvo, joka annettiin valtakunnan rajaprovinssien hallitsijoille. Rajakreiveillä oli usein valtakunnan muuta maa-aatelia suurempi armeija ja itsenäisempi asema kuninkaaseen nähden, vaikka erot tasoittuivatkin keskiajan loppua kohden. Myös ranskalainen aatelisarvo markiisi tarkoittaa rajakreiviä.
Aiheesta muualla

Kuvia tai muita tiedostoja aiheesta Rajakreivi Wikimedia Commonsissa
Rentola

Rentola on muun muassa seuraavien suomalaisten henkilöiden sukunimi:
Antti Rentola (1881–1919), kappalainen ja Maalaisliiton kansanedustaja
Kai Rentola (s. 1955), graafinen suunnittelija ja kuvanveistäjä
Kari Rentola (s. 1952), teatteriohjaaja ja Teatterikorkeakoulun rehtori
Kimmo Rentola (s. 1953), historiantutkija ja poliittisen historian professori
Liisa Rentola (1935–2014), opettaja ja kirjailija
Rauha Rentola (1919–2005), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rentarō Taki

Rentarō Taki
Rentarō Taki (jap. 滝 廉太郎; 24. elokuuta 1879 – 29. kesäkuuta 1903) oli japanilainen säveltäjä ja pianisti. Hän opiskeli kotimaassaan ja myös ulkomailla, Saksan Leipzigissa.
Taki sairastui nuorena ankaraan tuberkuloosiin, joka vei hänen henkensä kesäkuussa 1903. 23-vuotiaana kuollut säveltäjä jätti silti jälkeensä monia sävellyksiä, joista tunnetuimpia on laulu "Kōjō no tsuki" (1901). Kyseisestä sävellyksestä ovat sittemmin esittäneet omat versionsa Thelonious Monk ja Scorpions.
Rajakylän kirjasto

| Rajakylän kirjasto |
| --- | --- |

Sijainti:  Ruiskukkatie 2, 90580 Oulu
Tyyppi:  julkinen kirjasto
Perustettu:  1978
Kotisivut
Rajakylän kirjasto on Oulun Rajakylässä sijaitseva sivukirjasto, joka sijaitsee Pateniemen lukion vieressä. Se on perustettu 1978. Kirjasto palvelee päivittäin noin 500 asiakasta, joista huomattava osa on lukion ja alueen peruskoulujen oppilaita. Kirjastossa on lainausautomaatti, joka palvelee kolmella kielellä. Kirjastorakennus on tiilestä.
Aiheesta muualla

Rajakylän kirjasto
Reijo Paananen

| Reijo Paananen |
| --- | --- |
 Reijo Paananen heinäkuussa 2013.
Henkilötiedot
Syntynyt: 9. toukokuuta 1964 (ikä 60) Jyväskylä
Poliitikko
Puolue:  Suomen Sosialidemokraattinen Puolue
Asema:  Tiedotussihteeri (2003–2006) Puoluesihteeri (2012–2017)
Reijo Paananen 2021 Arvamusfestivalissa
Reijo Paananen (s. 9. toukokuuta 1964 Jyväskylä) on  SDP:n entinen puoluesihteeri. Hänet valittiin Mikael Jungnerin seuraajaksi SDP:n puoluekokouksessa toukokuussa 2012. Vuoden 2014 puoluekokouksessa hänet valittiin jatkamaan tehtävässä ilman vastaehdokkaita. Nykyisin Paananen työskentelee Pohjoismaiden Teollisuustyöntekijät -yhdistyksen (Industrianställda i Norden, Nordic IN) pääsihteerinä Tukholmassa.
Paananen työskenteli vuosina 1988–1997 ja 2006–2012 useissa tehtävissä SAK:ssa. Hän toimi SDP:n vt. tiedotussihteerinä 2003–2006 ja vaalipäällikkönä vuoden 2004 europarlamenttivaaleissa. Vuosina 1997–1999 Paananen oli Euroopan parlamentin sosialidemokraattisen ryhmän aluepolitiikan ja tietoyhteiskuntatyön erityisavustajana ja vuosina 1999–2000 SDP:n valtuuskunnan pääsihteerinä ja tiedottajana europarlamentissa. Vuosina 2000–2002 Paananen oli Eurooppalainen Suomi ry:n toiminnanjohtaja. Hän oli ehdolla vuoden 2014 europarlamenttivaaleissa, muttei tullut valituksi 1 442 äänellä.
Paananen on avoimesti kertonut olevansa homoseksuaali. Hän on elänyt vuodesta 2006 saakka avoliitossa thaimaalaisen vaatesuunnittelijan Piyapong "Bee" Kerdmohin kanssa, ja he avioituivat heinäkuussa 2020. Aiemmin hän oli 17 vuotta naimisissa poikansa äidin kanssa.
Randy Parton

| Randy Parton> Henkilötiedot |
| --- | --- |
Syntynyt: 15. joulukuuta 1953 Sevierville, Tennessee
Kuollut: 21. tammikuuta 2021 (67 vuotta) Roanoke Rapids, Pohjois-Carolina
Ammatti:  laulaja-lauluntekijä, näyttelijä, liikemies
Muusikko
Aktiivisena:  1977–2021
Tyylilajit:  country
Soittimet:  laulu, kitara, basso
Levy-yhtiöt:  RCA
  [ Muokkaa Wikidatassa ] [ ohje ]  
Randel Huston Parton (15. joulukuuta 1953 Sevierville, Tennessee – 21. tammikuuta 2021 Roanoke Rapids, Pohjois-Carolina) oli yhdysvaltalainen laulaja-lauluntekijä, näyttelijä ja liikemies.
Elämä ja ura

Randel "Randy" Parton oli kahdeksas kahdentoista lapsen katraassa. Hänen vanhempansa olivat Avie Lee Caroline (o.s. Owens; 1923–2003) ja Robert Lee Parton Sr. (1921–2000). Hänen vanhempia sisaruksiaan ovat Dolly ja Stella Parton. Laulaja ja näyttelijä Rachel Dennison on hänen nuorempi sisarensa.
Parton levytti Dave Logginsin sävellyksen "Roll On (Eighteen Wheeler)" 1982. Alabama-yhtye puolestaan levytti sen 1984. Randy Parton soitti kitaraa ja bassoa useita vuosia Dolly Partonin yhtyeessä ja duetoi tämän kanssa 1980 kappaleella "Old Flames Can't Hold a Candle to You." Vuonna 1984 Randy Parton lauloi komediaelokuvan Rhinestone soundtrack-albumilla; Dolly-sisko näytteli elokuvan naispääosan.
Randy Partonilla oli teatteri, Randy Parton Theater, Roanoke Rapidsissa. Hän toimi sen johtajana ja myös näytteli siellä. Teatteri menestyi heikosti, ja Parton luopui siitä. Uudeksi nimekseen teatteri sai Roanoke Rapids Theater.
Diskografia

There Was a Dream (1978)
Shot Full of Love (1981)
America, From Where I Stand  (1991)
Käännös suomeksi
Ria Berg

| Ria Berg |
| --- | --- |
 Ria Berg vuonna 2022.
Henkilötiedot
Koulutus ja ura
Tutkimusalue:  antiikintutkimus
Ria Berg on suomalainen antiikintutkija. Berg toimii Suomen Rooman-instituutin johtajana kolmivuotiskaudella 2021–2024.
Berg on koulutukseltaan klassinen filologi ja arkeologi. Hän väitteli tohtoriksi Helsingin  yliopistosta vuonna 2010 ja on Helsingin yliopiston klassillisen arkeologian dosentti. Hänen tutkimuksensa keskittyy erityisesti Rooman keisariajan esinekulttuuriin
Julkaisuja

Berg, Ria: Il mundus muliebris nelle fonti latine e nei contesti pompeiani.  [Ria Berg], 2010.  (italiaksi) Väitöskirja.
Rahamarkkinat

Rahamarkkinat ovat rahoitusjärjestelmän perustan muodostavat markkinat, jotka ovat samalla markkinat rahoituslaitosten likviditeettiä parantavalle lyhytaikaiselle rahoitukselle. Rahoituslaitokset tarvitsevat rahoitusta pitääkseen likviditeettinsä riittävänä, erityisesti liikepankeilla on lainmukaisia vaatimuksia likvidien varojen, kuten käteisen vaatimuksista. Rahamarkkinoilla markkinaosapuolina ovat keskuspankki ja rahoituslaitos tai rahoituslaitokset keskenään. Suurin rahamarkkina ovat pankkien väliset markkinat (interbank lending market), joilla pankit lainaavat rahaa toisilleen. Viitekorkoina käytetyt markkinakorot, kuten Euribor-korot muodostuvat rahamarkkinoilla.
Rasteau

| Rasteau |
| --- | --- |

 vaakuna
 Rasteau
 Koordinaatit: 44°13′52″N, 4°59′16″E 
Valtio:  Ranska
Alue:  Provence-Alpit-Riviera
Departementti:  Vaucluse
Arrondissementti:  Carpentras
Väkiluku (2010):  798 
 
 Kunnan kotisivut 
Infobox OKVirheellinen NIMI-arvo: 
Rasteau on kunta Kaakkois-Ranskassa Vauclusen departementissa Provence-Alpit-Rivieran alueella. Kunta on tunnettua viininviljelyaluetta ja alueen viini on saanut laatuluokituksen Rasteau AOC. Rasteaussa on keskiaikaisen linnan rauniot.  Kunnan nähtävyyksiä ovat sen kirkot Église Saint-Didier sekä 1600-luvulla rakennettu Chapelle Notre-Dame des Vignerons.
Aiheesta muualla

Kuvia tai muita tiedostoja aiheesta Rasteau Wikimedia Commonsissa
Netherbird

| Netherbird |
| --- | --- |

 Netherbird 2016, Tobias Jakobsson, Nord, Micke André, Nephente, Bizmark, Fredrik Andersson. Photo by Ina Freed.
Tiedot
Toiminnassa:  2004–2014, 2016–
Tyylilaji:  Melodinen black metal  Black metal  Heavy metal
Kotipaikka:  Tukholma, Ruotsi
Laulukieli:  englanti
Jäsenet:  Nephente Bizmark (PNA) Tobias Jakobsson Micke André Fredrik Andersson
Levy-yhtiö:  Black Lodge Records, Pulverised Records, Scarecrow Music Group
Aiheesta muualla
Kotisivut
Infobox OKNimi-testi OK: 
Netherbird on ruotsalainen, melodinen black metal -yhtye Tukholmasta. Musiikkityyli pohjautuu vahvasti 1990-luvun alun skandinaaviseen black ja death metal –musiikkiin, johon yhdistyy doom, gothic ja heavy metal.
Historia > 2004 – 2009: Alkuvuodet

2004 sanoittaja/laulaja Johan “Nephente” Fridell, säveltäjä/kitaristi Pontus “Bizmark” Andersson ja kitaristi Torbjörn “Grim” Jacobsson perustivat Netherbirdin Tukholmassa. He olivat jo aiemmin tehneet yhteistyötä säveltäen ja äänittäen rankkaa, mutta melodista metallimusiikkia käyttäen sessiomuusikoita varsinaisen yhtyeen sijaan.
Netherbirdin ensimmäistä singleä, Boulevard Black, seurasivat EP:t Blood Orchid ja Lighthouse Eternal (Laterna Magika).  Tähän aikaan yhtye oli puhtaasti studiobändi;  he jakoivat kappaleitaan ilmaiseksi internetissä johtaen nopeasti kasvavaan seuraajamäärään verkossa. Tämän seurauksena he saivat levytyssopimuksen singaporelaisen Pulverised Records –levy-yhtiön kanssa, ja ensialbumi The Ghost Collector julkaistiin 2008.
Yhtyeen rumpaliksi vakiintui Adrian Erlandsson (Paradise Lost, Cradle of Filth, At the Gates).   Sessiomuusikoihin kuului mm.  Brice LeQlerc (Nightrage, Dissection), Janne Saarenpää (The Crown), Daniel “Mojjo” Moilanen (Katatonia, Lord Belial), Jonas “Skinny” Kangur (Deathstars) ja Kitty Saric (Decadence).
Tribuuttina yhtyeille, joiden musiikista he olivat saaneet vaikutteita, Netherbird julkaisi online EP:n Covered in Darkness 2009. EP:llä on tulkintoja kappaleista joiden alkuperäisesittäjinä ovat mm. Paradise Lost, Sentenced ja Annihilator.
Historia > 2010 – 2014

Seuraava albumi Monument Black Colossal julkaistiin 2010. Tämä oli viimeinen levytys rumpali Erlandssonin kanssa.
Netherbird esiintyi ensimmäistä kertaa yleisölle myöhemmin samana vuonna, kokoonpanonaan  Nephente – laulu, Bizmark – kitara/kosketinsoittimet,  Johan Nord – kitara/laulu, Tobias Gustafsson (Eucharist) – basso/laulu ja Erik Röjås (Sterbhaus, Ondskapt) – rummut.
2011 Netherbird julkaisi kaksi EP:tä, Shadows and Snow ja Abysmal Allure.
Seuraavina vuosina Netherbird esiintyi aktiivisemmin, ja teki kaksi kiertuetta Keski- ja Itä-Euroopassa 2012–2014, mukaan lukien lyhyen Venäjän-kiertueen.
Kolmas albumi The Ferocious Tides of Fate julkaistiin 2013. 2014 lopussa Netherbird piti 10-vuotis-juhlakonsertin Tukholmassa Krakenilla, ja julkisti vetäytyvänsä lavoilta.
Historia > 2016 –

Kahden vuoden tauon jälkeen Netherbird palasi uuden singlen/videon Windwards kanssa, jota seurasi single/video Pillars of the Sky. Neljännen albumin The Grander Voyage julkaisi  Black Lodge Records (Sound Pollution) lokakuussa 2016.
Koska monet kappaleet aiemmilta vuosilta oli julkaistu ainoastaan digitaalisesti ja limited edition -versioina, Black Lodge Records julkaisi kokoelma-albumin Hymns from Realms Yonder 2017. Samaan aikaan The Ghost Collector julkaistiin uudelleen.
Viime vuosina Netherbird on esiintynyt festivaalilavoilla, mm.  Norjan Inferno Metal Festival 2017 ja Ruotsin Gamrocken Metal Festival 2018.
2018 kokoonpano on Nephente – laulu, Bizmark – soolokitara,  
Johan Nord – kitara/laulu, Tobias Jakobsson – soolokitara, Micke André – basso ja Fredrik Andersson (Amon Amarth) – rummut.
Jäsenet > Jäsenet

Nephente (Johan Fridell) – laulu (2004–2014, 2016–)
Bizmark (Pontus Andersson, alias PNA) – kitara, kosketinsoittimet, laulu  (2004–2014, 2016–)
Tobias Jakobsson – basso (2012–2014), kitara (2016–)
Micke André – basso, laulu (2016–)
Fredrik Andersson – rummut (2016–)
Jäsenet > Entiset jäsenet

Grim (Torbjörn Jacobsson) – kitara (2004–2008)
Adrian Erlandsson – rummut (2007–2010)
Tobias Gustafsson – basso (2009–2012)
Erik Röjås – rummut (2010–2012)
Nils Fjellström – rummut (2012–2014)
Stark (alias Sev) – rummut (2014)
Johan Nord – kitara, laulu (2009–2014, 2016–2020)
Jäsenet > Vierailevat jäsenet

Erik Molnar – basso (2011–2012)
Tinitus (Tobias Jacobsson) – basso (2012)
Ljusebring (Ibrahim Stråhlman) – rummut (2012)
Robert Bäck – rummut (2013)
Diskografia > Albumit

The Ghost Collector  (2008)
Monument Black Colossal  (2010)
The Ferocious Tides of Fate (2013)
The Grander Voyage (2016)
Into the Vast Uncharted (2019)
Arete (2021)
Diskografia > Kokoelmat

Hymns from Realms Yonder (2017)
Diskografia > EP:t

Lighthouse Eternal (Laterna Magika) (2007)
Blood Orchid (2007)
Covered in Darkness (2009)
Abysmal Allure (2011)
Shadows and Snow (2011)
Boulevard Black / Blood Orchid (2012)
Diskografia > Singlet

Boulevard Black Single (2006)
Promo (2009)
Elegance and Sin (2013)
Pillars of the Sky (2016)
Windwards (2016)
Mercury Skies (2019)
Lunar Pendulum (2019)
Saturnine Ancestry (2019)
Towers of the Night (2021)
Void Dancer (2021)
Aiheesta muualla

Netherbird Encyclopaedia Metallumissa (englanniksi)
Netherbird Discogsissa. (englanniksi)
Netherbird virallinen sivusto
Rahalla saa 2

| Rahalla saa 2> Snabba Cash II (2012) |
| --- | --- |

Ohjaaja:  Babak Najafi
Käsikirjoittaja:   Maria Karlsson  Peter Birro 
Perustuu:  Jens Lapiduksen romaaniin
Säveltäjä:  Jon Ekstrand
Kuvaaja:  Aril Wretblad
Pääosat:  Joel Kinnaman
Valmistustiedot
Valmistusmaa:  Ruotsi
Tuotantoyhtiö:  Tre Vänner Produktion Ab
Levittäjä:  Netflix Disney+
Ensi-ilta:  2012
Kesto:  99 minuuttia
Alkuperäiskieli:  ruotsi espanja arabia englanti kroatia serbia
Edeltäjä:  Rahalla saa
Seuraaja:  Rahalla saa - Luksuselämää
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Rahalla saa 2 (2012) on elokuvasarjan ”Easy Money” toinen osa. Elokuvasarjasta on myös ilmestynyt kolmas (2013) ja viimeinen tähän asti ilmestynyt elokuva. Elokuva kertoo Tukholman katujen elämästä.
Power Rangers Mystic Forcen liittolaiset

Power Rangers Mystic Force liittolaiset ovat kuvitteellisia henkilöitä vuoden 2006 Power Rangers -sarjassa Power Rangers Mystic Force. Liittolaisten merkitys sarjassa oli merkittävä, koska he antoivat rangereille usein hyödyllisiä vinkkejä ja osa jopa auttoi heitä välillä taisteluissa.
Muinaiset Titaanit

Muinaisista Titaaneista ei tiedetä juurikaan muuta kuin että Mystic Rangerit ammensivat heistä voimansa. Heidät nähtiin aina silloin, kun rangerit muuttuivat rangermuotoihinsa ja kun Titan Megazord käytti "Titans Attack" -liikettä. Ne symboloivat mytologisia olentoja Maapallon eri mytologioista:
Punainen Muinainen Titaani symboloi feeniksiä ja edusti klassista tuli-elementtiä. Hän ilmestyi tulesta tehdyn miehen muodossa.
Keltainen Muinainen Titaani symboloi garudaa ja edusti salamoita. Hän ilmestyi kiiltävänä kultaisena panssaroituna olentoja, jolta erkani salaman sakaroita kehostaan.
Sininen Muinainen Titaani symboloi merenneitoa ja edusti klassista vesi-elementtiä. Hän ilmestyi merenneitoa muistuttaneena olentona, jolla oli neljä evämäistä jalkaa.
Vaaleanpunainen Muinainen Titaani symboloi keijua ja edusti klassista ilma-elementtiä. Hän ilmestyi keijumaisena olentona, jolla oli perhosen siivet.
Vihreä Muinainen Titaani symboloi minotaurosta ja edusti klassista maa-elementtiä. Hän ilmestyi puuta muistuttaneena olentona, joka muistutti hieman J.R.R. Tolkienin enttejä.